Башҡортостанда А.б. буйынса тикшеренеүҙәр 20 б . 70-се йй . Химия институтында ( У.М.Джемилев , Г.А.Толстиков ; ҡара : Органик химия институты ) башлана . 90-сы йй. алып Нефтехимия һәм катализ институтында каркас структуралы берләшмәләр химияһы буйынса тикшеренеүҙәр алып барыла : ҡулсаларында 8-ҙән алып 12-гә тиклем углерод атомы булған моноциклик А.б. , юғары көсөргәнешле каркаслы яңы ( 500-ҙән ашыу ) полициклик углеводородтарҙы металл комплекслы катализаторҙар ярҙамында синтезлау ысулдары , полициклик А.б. алкиллаштырыу , ациллау , галогенлаштырыуҙың каталитик ысулдары уйлап табыла ( Р.И.Хөснөтдинов ) .